**CALENDARUL**

**mobilităţii personalului didactic de predare din învăţământul preuniversitar**

**pentru anul şcolar 2018—2019**

9. **Pretransferul consimţit între unităţile de învăţământ preuniversitar, la cerere, a personalului didactic titular**:

a) reactualizarea listei posturilor didactice/catedrelor vacante/rezervate complete şi incomplete;

Termen: 30 martie 2018

b) afişarea la sediile unităţilor de învăţământ a condiţiilor specifice şi a grilelor de evaluare aferente acestora (dacă este cazul) pentru ocuparea posturilor didactice/catedrelor vacante prin pretransfer consimţit între unităţile de învăţământ, avizate de inspectoratele şcolare (pentru unităţile de învăţământ care nu au avut condiţii specifice pentru etapa de transfer);

Termen: 30 martie 2018

c) depunerea cererilor, însoţite de documentele cerute în acestea, de către cadrele didactice care solicită pretransfer prin schimb de posturi/catedre în baza consimţământului scris, respectiv pretransfer consimţit între unităţile de învăţământ la inspectoratele şcolare; verificarea şi avizarea dosarelor depuse de către comisia de mobilitate a personalului didactic din învăţământul preuniversitar constituită la nivelul inspectoratului şcolar şi consilierul juridic al inspectoratului şcolar;

Perioada: 3—12 aprilie 2018

d) afişarea la inspectoratul şcolar şi pe pagina web a inspectoratului şcolar a listelor cu punctajele cadrelor didactice înscrise la etapa de pretransfer consimţit între unităţile de învăţământ, cu precizarea unităţilor de învăţământ la care sunt titulare cadre didactice care au depus cereri de pretransfer;

Termen: 13 aprilie 2018

e) înregistrarea contestaţiilor la punctajele acordate;

Zilele: 16—17 aprilie 2018

f) soluţionarea contestaţiilor la punctajele acordate în consiliul de administraţie al inspectoratului şcolar, afişarea punctajelor finale la sediul inspectoratului şcolar şi pe pagina web a inspectoratului şcolar;

Termen: 18 aprilie 2018

g) desfăşurarea inspecţiilor speciale la clasă/probelor practice/orale de profil, de către comisia stabilită la nivelul inspectoratului şcolar, afişarea rezultatelor la sediul inspectoratului şcolar şi pe pagina web a inspectoratului şcolar;

h) depunerea cererilor, însoţite de documentele cerute în acestea, de către cadrele didactice care solicită pretransfer la unităţile de învăţământ care au publicat posturi didactice/catedre vacante pentru obţinerea acordului de principiu pentru pretransfer, precum şi la unităţile de învăţământ la care sunt titulare cadre didactice care au depus cereri de pretransfer, pentru obţinerea acordului de principiu pentru pretransfer;

Perioada: 16—26 aprilie 2018

i) analiza, în consiliile de administraţie ale unităţilor de învăţământ, a solicitărilor depuse de cadrele didactice titulare şi comunicarea hotărârii cu privire la acordarea/neacordarea acordului de principiu pentru pretransfer către solicitant/inspectoratul şcolar;

Termen: 27 aprilie 2018

j) depunerea contestaţiilor privind acordurile de principiu emise de unităţile de învăţământ, de către personalul didactic titular care solicită pretransfer consimţit între unităţile de învăţământ, la comisia de mobilitate a personalului didactic din învăţământul preuniversitar constituită la nivelul inspectoratului şcolar;

Perioada: 27 aprilie—2 mai 2018

k) soluţionarea contestaţiilor privind acordurile de principiu emise de unităţile de învăţământ;

Termen: 3 mai 2018

l) soluţionarea cererilor de pretransfer consimţit între unităţile de învăţământ în şedinţă de repartizare;

Termen: 27 iulie 2018

m) înregistrarea contestaţiilor la inspectoratul şcolar cu privire la modul de soluţionare a cererilor de pretransfer consimţit între unităţile de învăţământ;

Zilele: 27 şi 30 iulie 2018

n) soluţionarea contestaţiilor în consiliul de administraţie al inspectoratului şcolar;

Termen: 31 iulie 2018

o) reactualizarea listei posturilor didactice/catedrelorvacante/rezervate şi afişarea acesteia la sediile inspectoratelor şcolare;

Termen: 1 august 2018

p) emiterea şi comunicarea deciziilor de repartizare.

Perioada: 2—24 august 2018